ભારતના પ્રધાનમંત્રી નરેન્દ્ર મોદીએ વિશ્વની સૌથી ઊંચી પ્રતિમા સ્ટેચ્યુ ઓફ યુનિટીનું ૩૧મી ઓક્ટોબરે ભવ્યાતિભવ્ય લોકાર્પણ કર્યું હતું. જ્યારે લોકાર્પણની જાહેરાત થઈ એ સમયે આ કાર્યક્રમમાં ભાજપ શાસિત રાજ્યોના મુખ્યમંત્રીઓ, ભારતના રાષ્ટ્રપતિ સહિત દેશભરના હસ્તીઓ હાજર રહેશે એવી જાહેરાત કરાઈ હતી. પરંતુ અચાનક આ કાર્યક્રમના ફેરફાર કરાયો હતો. બાદ સ્ટેચ્યુ ઓફ યુનિટીના લોકાર્પણના સમયે મંચ પરથી ખુદ નરેન્દ્ર મોદીએ એવી જાહેરાત કરી હતી કે હવે પછીના દિવસોમાં કેવડિયા સ્ટેચ્યુ ઓફ યુનિટીની મુલાકાતે રાજ્યોના મુખ્યમંત્રી, રાષ્ટ્રપતિ સહિત મોટી મોટી હસ્તીઓ આવશે.